ሪያል ማድሪድ በማድሪድ ደርቢ መራራ ተቀናቃኙን አትሌቲኮ ማድሪድን ሲያስተናግድ በአውሮፓ ጨዋታዎች ዝርዝር ውስጥ ካሉ ትልልቅ ጨዋታዎች አንዱ በበርናባው እሁድ ምሽት ይካሄዳል!
የእስካሁኑ ድንቅ የ2021-22 የውድድር ዘመን ሪያል ማድሪድ ከመክፈቻ 16 ጨዋታዎች 39 ነጥብ በመሰብሰብ የላሊጋው መሪ ሲያደርገው አትሌቲኮ ማድሪድ ከተጋጣሚው በ10 ነጥብ ዝቅ ብሎ አራተኛ ደረጃ ላይ ይገኛል።
ሎስ ብላንኮዎቹ ካሪም ቤንዜማ እሁድ ወደ መጀመሪያ 11 ሊመለስ እንደሚችል ተስፈኞች ናቸው ፣ ነገር ግን አሰልጣኝ ካርሎ አንቸሎቲ አጥቂውን በተመለከተ ውሳኔ ከማሳለፉ በፊት እስከ መጨረሻው ደቂቃ ድረስ እንደሚቆይ ይጠበቃል።
ባሳለፍነው ሳምንት መጨረሻ ከሪያል ሶሴዳድ ጋር ባጋጠመው የጡንቻ ችግር ምክንያት ቤንዜማ በዩኢኤፍኤ ቻምፒየንስ ሊግ ከኢንተር ሚላን ጋር ባሸነፈበት ጨዋታ ላይ አልነበረም። ሆኖም የሊጉ መሪዎች ፈረንሳዊው ለዚህ ጨዋታ እንደሚያገግም ተስፋ አድርገዋል።
ዳኒ ሴባዮስ እና ጋሬዝ ቤል ለባለሜዳዎቹ ባይሰለፉም ሌሎች ተጫዋቾች ጥሩ አቋም ላይ ናቸው ፣ የቡድን ምርጫን በተመለከተ ብዙ አስገራሚ ነገሮች አይጠበቁም።
ሮድሪጎ እና ቪኒቺየስ ጁኒየር ሁለቱም በፊት መስመር እንደሚጀምሩ ይጠበቃል ፣ ሉካ ሞድሪች እና ቶኒ ክሮስ በድጋሚ በመሀል ሜዳ ከካሴሚሮ ጋር ይሰለፋሉ።
አትሌቲኮን በተመለከተ ሉዊስ ሱአሬዝ በዩሲኤል ከፖርቶ ጋር ባጋጠመው የጡንቻ ጉዳት ይህ ጨዋታ ያመልጠዋል ተብሎ ሲጠበቅ ኪራን ትሪፒየር እና ስቴፋን ሳቪች ግን በእርግጠኝነት አይገኙም።
ዲያጎ ሲሞኔ ማቲዎስ ኩንሀን ከ አንትዋን ግሪዝማን ጋር በፊት መስመር ሊመርጥ ይችላል ፣ ጆአዎ ፌሊክስ በተጠባባቂ ወንበር ላይ ሊጀምር ይችላል። ይህ በእንዲህ እንዳለ ፌሊፔ ከዩሲኤል እገዳ ተመልሷል እና እሁድ ወደ እንግዳው ቡድን ተከላካይ መስመር መመለስ አለበት።
ያኒክ ካራስኮ ባለፈው ጨዋታ በፖርቶ ላይ ቀይ አይቷል ፣ ነገር ግን እዚህ መጀመር ይችላል ፣ ሆሴ ሂሜኔዝ በመካከለኛው የተከላካይ ክፍል የሴንትራል አፍሪካ ሪፐብሊክ ጂኦፍሪ ኮንዶግቢያን እንደሚተካ ይጠበቃል።
የዚህ ጨዋታ ግምታችን ሪያል ጠንካራውን ፉክክር 1-0 እንዲሚያሸንፍ ሲሆን ጎሉም በሁለተኛው አጋማሽ ይቆጠራል።
የሪያል ማድሪድ ተጠባቂ አሰላለፍ:
ኮርቱዋ ፤ ካርቫሃል ፣ ሚሊታኦ ፣ አላባ ፣ ሜንዲ ፤ ሞድሪች ፣ ካሴሚሮ ፣ ክሮስ ፤ ሮድሪጎ ፣ ቤንዜማ ፣ ቪኒሲየስ
የአትሌቲኮ ማድሪድ ተጠባቂ አሰላለፍ:
ኦብላክ ፤ ፌሊፔ ፣ ጂሜኔዝ ፣ ሄርሞሶ ፤ ሎሬንቴ ፣ ሌማር ፣ ኮኬ ፣ ዴ ፖል ፣ ካራስኮ ፤ ግሪዝማን ፣ ኩንሃ